nille: august 2013
Sider
Hjem
Ukens tilbudsbrosjyre
Lysgaranti: 100% fornøyd
Inspirasjon
Strikkeoppskrifter
Om -nille
torsdag 29. august 2013
Strikk selv: Spisebrikke i Alpaca soft
Størrelsen på brikken er ca 35x45 cm.
Har brukt ca 2 nøster pr
Mønster: perlestrikk.
1.pinne: 1 rett, 1 vrang. Gjenta omgangen ut.
2.pinne: 1 vrang, 1 rett. Gjenta omgangen ut.
Legg opp 100 m på pinne 3,5. Strikk perlestrikk frem og tilbake i 5 cm.
På neste rette pinne strikkes 6 m i perlestrikk, så 10 masker glattstrikk og resten av pinnen i perlestrikk. Snu og strikk tilbake. De maskene som ble strikket i glattstrikk, skal strikkes vrange på vrangen og rett på retten. Fortsett med denne inndelingen til glattstrikkpartiet måler ca 23 cm. Dette partiet er under bestikkposen, se bildet.
Fortsett med alle masker i perlestrikk og strikk til spisebrikken måler 35 cm, og fell av.
Bestikkposen: plukk opp 10 masker nederst av glattstrikkdelen. For å plukke opp masker, stikker du pinnen i første ledd av maskene i glattstrikkdelen. Strikk så 1 omg vrangt på retta, snu og strikk tilbake rett, og samtidig øk 7 m jevnt fordelt til 17 masker. Snu og strikk 3 m vrang, 4 m rett(flettemasker), 3 m vrang, 4 m rett(flettemasker) og 3 m vrang. Strikk med denne inndelingen og lag flette etter diagrammet. Strikk til bestikkposen måler ca 12 cm. Pass på å strikke to omg etter siste vridning på fletta. Fell av.
Sy posens sider på brikken med små og tette sting. Fest tråden. Press spisebrikken og den er klar til bruk!
kl. 11:18 1 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Garn, Gjør det selv. DIY, Inspirasjon, Strikking
Gjør-det-selv! Strikk en lilla puff!
Stor puff ca 210 cm omkrets
18 nøster Ullrikka garn
Liten puff ca 150 cm omkrets
10 nøster Ullrikka garn
Legg opp 55 masker(liten puff) eller 80 masker(stor puff) med dobbel tråd Ullrikka på pinne 10.
Strikk 100(125) cm rillestrikk, dvs fram og tilbake rettstrikk.
Fell av en løs kant og sy kortsidene sammen. Sy sammen i bunnen ved å sy i annenhver rille langs langsidene. Snurp sammen og fest tråden godt.
Fyll puffen med det du har hjemme eller kjøp rimlige dundyner på f.eks Jysk. Jeg brukte to dyner på den store og en dyne på den lille, samt en liten pute.  Sy sammen i toppen med å tre nåla i annenhver rille hele veien rundt og fest tråden godt.
:)
kl. 11:18 0 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Garn, Gjør det selv. DIY, Inspirasjon, Strikking
søndag 25. august 2013
GIVE AWAY; vinn din egen Smoothie Maker!
Finnes det noe deiligere og mer forfriskende enn sunne, gode smoothies? Å raskt lage sin egen frokost eller lunsj, eller kanskje en nydelig kosedrikk som dessert etter middagen. Mulighetene er uendelige - og for å feire at Nille nå selger smoothie-maskiner, nå har du muligheten til å VINNE din egen Smoothie Maker, samt få to fine oppskriftsbøker!
Les mer om konkurransene lengst ned i innlegget
Vet du at det er svært enkelt å lage fantastiske smoothies?
Du trenger ikke all verdens avanserte ingredienser, mye kan gjøres med frukt og grønnsaker du allerede har i kjøleskapet. Det er fint å lage mat hvor vi vet hva maten inneholder; ingen kunstige tilsetningsstoffer eller konserveringsmidler, og akkurat så sur eller søt som vi ønsker!
Nå har vi en praktisk og god Smoothie-maskin i våre butikker!
En nyhet i våre butikker akkurat nå, er vår veldig enkl,e praktiske og gode smoothie-maskin! Den er utrolig enkel å manøvrere, lett å rengjøre og tar veldig liten plass i kjøkkenskapene. Kun kr 299,- i din lokale Nille-butikk.
Dette trenger du for å lage din egen smoothie
Alt du trenger er en smoothiesmaskin, ferske eller frossen bær og frukt - eller kanskje du foretrekker grønnsaksmoothies? Juice, isbiter, yoghurt eller iskrem - du tilsetter det som lager din smoothie best. Vil du runde av smaken, kan du tilsette litt sukker, honning eller agavesirup! Det er det hele :)
Vår første smoothie i ny Smoothie Maker, ble laget ut fra følgende:
Tyrkisk yoghurt
Frosne jordbær og bringebær
Skummet melk
Litt agavesirup.
Alle ingrediensene ble tilsatt samtidig. Smoothiesblenderen ble kjørt til alt var blandet godt, kun et minutt av gangen så den ikke går varm. Og på kun kort tid hadde vi den deiligste smoothie - perfekt!
Helt hjemmelaget og VELDIG god!
Smoothiesmaskin med smart drikkeflaske!
Legg merke til flasken smoothien lages i; den er en drikkeflaske! Så, i tillegg til at det er her du blander alle ingrediensene, så er den fiks ferdig som drikkeflaske når smoothien er klar. Skru flasken av blenderen (med delen med knivene fortsatt på), snu og skru av knivdelen og sett på korken. Nå har du opptil 0,6 l med deilig smooties til å ta med deg i bilen, på turen, på jobb eller annet.
Tips; Du kan også bruke smoothiesmaskinen til å lage dine egne milkshakes, bytt ut isbitene med vaniljeis - det smaker nydelig!
Nå kan du VINNE din egen Smoothie Maker
og samtidig få to fine oppskriftsbøker av oss!
Vil du bli med?
Konkurranse på Facebook
Om du klikker deg inn på Facebooksiden vår, kan du fortelle oss hva du mener er den optimale smoothieingrediensen. Registrer navn og epost, så er du med i trekningen av en av premiene!
Konkurranse på Instagram
På Instagram vil vi at dere skal ta bilde av det dere mener er den optimale ingrediensen for å lage deilige smoothies, og tagge bildene deres med #nillesmoothie. Husk at profilen din må være åpen for at vi skal få sett bildene og gitt deg beskjed om du vinner (vinneren kontaktes på Instagram). Du kan ikke tagge gamle bilder, men kan naturligvis dele gamle bilder på nytt. Husk; det må være ditt bilde evt at du har fått lov til å dele det.
Vi trekker to vinnere 8. september!
To konkurranser - to muligheter til å vinne!
(men du må naturligvis ikke være med i begge)
Vinneren på Facebook og vinneren på Instagram får;
1 stk Smoothie Maker fra Nille + 2 stk oppskriftsbøker:
"Suverene Smoothier" av  Tina Scheftelowitz (veil. kr 149,-)
"Juicy!" av Carina Hultin Dahlmann (veil. kr 299,-)
Smoothie Maker på Nille;
praktisk, enkel og lett å rengjøre!
Kr 299,-
Lykke til i konkurransene,
og lykke til med smoothielagingen!
kl. 23:47 0 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Give Away, Kjøkken, Mat
Tunika til jente i Senjagarn
Legg opp 204(216) m på rundpinne nr 3 og med hvit farge. Strikk en omg vrang og bytt til rosa bunnfarge og strikk diagram A. Etter diagrammet, arbeidet måler ca 9 cm, deles arbeidet inn i for- og bakstykke, 102(108) m på hver del. Sett en merketråd i hver side og det felles en maske før og etter merket i begge sider(4 masker felt i hver omg). Fell 12 ganger til det er 156(168) m igjen.
Strikk til arbeidet måler 36(40) cm. Start med diagram B. og når arbeidet måler 43(47) cm, deles arbeidet i for og bak- stykke til armhull. Det strikkes nå mønster frem og tilbake. Når ermhullet er 4 cm, lag åpning til hals på forstykket. Fell de midterste 18(20) maskene og fell på hver side av halsåp- ningen 1 m 4 ganger annenhver omgang. Da er det igjen 26(28) m til skulderen. Strikk videre i mønster opptil ønsket lengde. Når diagram B er ferdig, strikk diagram C. Strikk likt på begge sider av halsåpningen.
Bakstykket strikkes opp til arbeidet måler 2 cm fra ønsket lengde. Fell de midterste 26(28) m til hals og strikk hver side til ønsket lengde. Det er 26(28) m igjen på hver skulder.
Strikk sammen på skuldrene.
Armer:
legg opp 60(66) m med hvitt garn på strømpepinner og strikk en omg vrang. Bytt til rosa bunnfarge og strikk 6 omg glattstrikk. Start med diagram D og når dette er ferdig, avslutt med diagram C. Strikk rundt til armen måler 8 cm. Fell de 10 maskene som er midt under armen og strikk vi- dere frem og tilbake samtidig som det felles 1 m i hver side, annenhver omg til det er igjen 25 masker og arbeidet måler 15(18) cm. Fell av resterende masker. Strikk en arm til.
Sy armene pent på med attersting og fest alle tråder. Hvis det føles som om armen er litt stor, så skal den være det... lag små rynker øverst på skulderen slik at du får små puffermer.
Kant rundt halsåpningen: Hekle 1 omg fastmasker rundt hele åpningen i halsen med hvitt garn. Hekle så en omg med * 1 fastmaske i en fastmaske, 3 luftmasker, hopp over 2 fastmasker og fest luftmaskene ned i den 3. fastmasken* gjenta fra * til * rundt hele halsåpningen.
Fest trådene :)
kl. 12:44 3 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Garn, Gjør det selv. DIY, Strikking
Damegenser med rundfelling i Østlandsgarn
Legg opp 190(200)220 m og strikk vrangbord 1 rett og 1 vrang rundt på rundpinne til 5 cm. Strikk videre i glattstrikk og øk på første omg til 206(216)222 m. Sett et merke i hver side av arbeidet, med 103(108)111 m på for og bakstkykke. Strikk i glattstrikk til arbeidet måler38(40)43 cm. Fell 10 masker under hver arm, 5 m før og 5 m etter sidemerket. Da er det 93(98)101 m igjen på for og bakstkykket. Strikk deg fram til der første arm skal settes på. Legg arbeidet til side og strikk armer.
Ermer:
legg opp 44(48)52 m på strømpepinner og strikk vrangbord 1 rett og 1 vrang rundt i 4 cm. Skift til glattstrikk og øk på første omg 8 m. Den siste masken i omg strikkes vrangt hele tiden. det skal økes 1 m før og etter denne masken oppover armen, hver 5 omg. Strikk til du har 90 m og hel lengde. Fell 5 m før vrangmasken og 5 m etter. Sett armen på rundpinnen til genseren. Strikk videre på bolen til der neste arm skal settes på.
Strikk en arm til. Når denne har ønsket lengde og du har felt 10 masker under armen, sett den på rundpinnen med genseren og den første armen. Nå skal du ha 346(356)362 masker på rundpinnen.
Strikk 4 omg glattstrikk med alle masker. Sett et merke der baksykket og armen møtes. Dette merket er viktig å ha kontroll på, for her skal ny omg begynne og slutte, bytte av farger og mønstre.
Strikk en omg med fellinger og fell 38 m jevnt fordelt til 308(318)324 m.
Begynn å strikke mønster etter diagram A og følg fellingene nøye. Tell gjerne en gang ekstra etter fellinger og juster antall masker, da mønsterrapportene skal ha riktig antall masker.
Fellinger:
Felling 1: fell jevnt fordelt til 268(276)284 m.
Felling 2: fell jevnt fordelt til 232(240)248 m.
Felling 3: fell jevnt fordelt til 200(208)216 m.
Felling 4: fell jevnt fordelt til 166(174)182 m.
Felling 5: fell jevnt fordelt til 130(138)146 m.
Felling 6: fell jevnt fordelt til 104(112)120 m.
Når mønsterdiagram A er ferdig, avslutt med hvit garn og vrangbord 1 rett og 1 vrang i 4 omg. Fell av en løs kant med mørk grå farge.
Fest alle tråder.
kl. 12:11 2 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Garn, Gjør det selv. DIY, Strikking
Herregenser i Østlandsgarn
Genseren strikkes rundt på rundpinne helt opp til halsfellingen og det klippes opp til ermer.
Legg opp 210(220)230 m på rundpinne 3,5 og strikk vrangbord, 1 rett og 1 vrang til arbeidet måler 6 cm. Etter 6 cm strikk videre i glattstrikk og på første omg øk til 238(248)258 m.
Strikk til arbeidet måler 41(46)51 cm. Del arbeidet inn i for- og bakstykke 119(124)129 m pr del. Sett et merke i hver side og dette merket må følge med opp. Masken før og etter dette merket, på hver side, strikkes ikke inn i mønstret. Strikk diagram A til det er 4 cm fra hel lengde. Fell de midterste 28 m til hals. Strikk nå frem og tilbake med fellinger på hver side av halsen 3m 1 gang, 2 m 3 ganger
og fell annenhver omg. Når diagrammet er slutt, strikkes genseren til ønsket lengde i bunnfargen.
Legg arbeidet til side og strikk ermer.
Ermer:
legg opp 52(56)60 m på strømpepinner 3,5. Strikk 6 cm vrangbord, 1 rett og 1 vrang. Strikk videre i glattstrikk og øk 12 m på første omg. Siste masken i alle omg strikkes vrangt, og det økes på hver side av denne masken. Strikk glattstrikk til arbeidet måler 39 cm, samtidig som det økes
1 m før og 1 m etter vrangmasken under armen, hver 6. omg. Strikk nå mønster etter diagram B og forsett med økning under armen til det er 104 m. De økte maskene strikkes inn i mønsteret etter hvert. Når mønsteret er ferdig strikkes armene til ønsket lengde i bunnfargen.
Strikk til hel lengde, ca 50(52)54 cm, vreng armen og strikk glattstrikk rundt i 8 omg for å lage et belegg til å sy over klippekanten på genseren. Fell av en løs kant. Strikk en
arm til.
Montering:
Finn merketråden som deler for- og bakstykket. Sy en søm med symaskin på hver side av denne tråden og klipp opp til armhull. Strikk sammen på skuldrene. Sy armen fast på innsiden av den masken som ikke ble strikket inn i mønsteret. Armen sys fast i genseren innen for beleggskanten som ble strikket da armene ble snudd. Bruk gjerne attersting.
Når armen er festet, brett belegget over klippekanten i genseren. Sy den fast med løse sting som ikke strammer.
Gjør det samme på neste side.
Strikk opp ca 100 m til hals og strikk 4 cm vrangbord, 1 rett
og 1 vrang. Fell av og fest alle tråder.
kl. 11:47 0 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Garn, Gjør det selv. DIY, Strikking
tirsdag 13. august 2013
Gjør det selv: Strikk jakke i perlestrikk!
Strikk verdens beste kosejakke i perlestrikk!
Garn: Alpaca soft koksgrå nr 404
Garnmengde: 22 nøster (S/M), 24 nøster(L)
Størrelser: S/M og (L)
Overvidde: 100 cm,(120 cm)
Hel lengde: ca 70(75) cm.
Ermlengde: 45 (48) cm
Pinner: strømpepinne og rundpinne nr 7
Strikkefasthet: 12 m =10 cm
Perlestrikk:
1omg: 1 rett og 1 vrang omgangen ut
2omg: 1 vrang og 1 rett omgangen ut
Jakken strikkes med dobbelt garn frem og tilbake på rundpinne og arbeidet deles i for- og bakstykke under ermene.
Legg opp 156(166) masker med pinne 7. Sett merker i sidene med følgende inndeling: 44 m til høyre forstykke, 68 (78) m til bakstykket og 44 m til venstre forstykke. Hele jakken strikkes i perlestrikk, med riller som vrangbord. De 5 første og siste maskene i alle omganger strikkes derfor alltid rett.
Strikk 5 riller til vrangbord og fortsett oppover med følgende inndeling: 5 m rett(både på rett og vrangsiden= rillestrikk), 146(156) m perlestrikk(se forklaring over) og 5 m rett. Dette mønsteret strikkes hele tiden, både på rett og vrangsiden av arbeidet. Strikk til arbeidet måler 40(45) cm.
Del arbeidet ved merkene i siden(44-68(78)-44)m. Nå skal forsidene og bakstykket strikkes ferdig hver for seg.
Bakstykket: fortsett med perlestrikk til armhullet måler 30 cm og fell de midterste 20(30) maskene til hals. De resterende maskene settes på hjelpepinne til de strikkes sammen med skuldermaskene fra forstykkene.
Høyre forstykke: fortsett videre med mønsterinndelingen til armhullet måler 12 cm, nå skal det lages sjalskrage.
På rettsiden av arbeidet; strikk 6 m rett, øk 1 m, strikk 2 rette m sammen og perlestrikk omg ut. Snu og strikk tilbake uten økninger og den økte m fra forrige omg, strikkes i rillestrikk.
Hvis du ønsker en knapp til å holde jakken sammen på brystet, strikkes det knapphull inn i førstr omg med økninger slik: strikk 2 m rett, fell 2 m, strikk 2 m rett.(dette er de 6 første rette maskene på omg) På neste omg tilbake, økes det 2 m over de 2 felte m. Da har det blitt et lite knapphull.
Strikk 7 m rett, øk 1 m, 2 rette m sammen og perlestrikk omg ut. Snu og strikk tilbake uten økninger og den økte m fra forrige omg, strikkes i rillestrikk.
Strikk 8 m rett, øk 1 m, 2 m rett samme, perlestrikk omg ut. Snu og strikk tilbake.
Fortsett med denne økningen, 1 m mer for hver andre omg, i rillestrikkmaskene til du har 20 m som strikkes rett og 24 m i perlestrikk. Strikk dette til arbeidet måler hel lengde. sett skuldermaskene på hjelpepinne og de resterende 20 m strikkes videre til krage i nakken. Strikk 20 riller og fell av.
Venstre forstykke: fortsett videre med mønsterinndelingen til armhullet måler 12 cm, nå skal det lages sjalskrage.
På rettsiden av arbeidet: strikk perlestrikk til det er igjen 8 m, strikk 2 m rett sammen, øk 1 m og strikk 6 rett.
Snu og strikk tilbake i perlestrikk og riller. De økte maskene strikkes i rillestrikk.
Strikk perlestrikk til det er igjen 9 m, strikk 2 m rett sammen, øk 1 m og 7 rette. Snu og strikk tilbake i perlestrikk og rillestrikk.
Fortsett med denne økningen, 1 m mer for hver andre omg, i rillestrikkmaskene til du har 20 m som strikkes rett og 24 m i perlestrikk. Strikk dette til arbeidet måler hel lengde. sett skuldermaskene på hjelpepinne og de resterende 20 m strikkes videre til krage i nakken. Strikk 15(20) riller og fell av. Strikk skuldermaskene sammen og sy de 20 m i kragen sammen i nakken. Sy også fast kragen til bakstykket. Lomme: legg opp 25 m som strikkes i perlestrikk. Strikk i 22 omg. Fell nå 1 m ved å strikke, 1 m rett, maske 2 og 3 rett sammen og perlstrikk omg ut. Snu og strikk perlestrikk tilbake. strikk 1 m rett, 2 m rett sammen, perlestrikk omg ut, snu og strikk perlestrikk tilbake. Fell slik til det er 16 m igjen. Fell av alle maskene og strikk en lomme til.
Sy på lommene på forstykkene, ca 5 cm fra rillekantene.
Ermer: legg opp 30 m på strømpepinner og strikk 5 omg riller (1 omg rett og 1 omg vrang= 1 rille) På siste pinne, øk til 40m. Fortsett å strikke rundt og med perlestrikk til ønsket armlengde. Øk hver 5 omg, 2 masker midt under armen til 70 m og strikk til arbeidet måler 45(48) cm. Fell av og strikk en arm til.
Sy i ermene og fest alle tråder.
Gratulerer!
Nå har du laget verdens beste kosejakke!
kl. 12:43 8 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Gjør det selv. DIY, Strikking
mandag 12. august 2013
Er smykkelaging din nye hobby?
Gjør-det-selv, DIY, handcrafted - kjært barn har mange navn og det er ingen tvil; selvgjort er velgjort!
Hjemmelaget og håndlaget er i vinden som aldri før. Scrapping er også en kjempepopulær morsom og kreativ hobby. Gjenbruk og oppussing av møbler og interiør, er en fantastiskt flott måte å tenke miljøbevisst, samtidig som man tar vare på minner på en god måte.
Felles for alle disse tingene, er naturligvis kreativitet, å lage ting selv og ha en hyggelig hobby.
La oss presentere vår nyhet på hobbyfronten;
Lag dine egne smykker!
Med enkle håndgrep kan du lage dekorative og fine smykker som ingen andre har maken til. Alt du trenger er en smykketang, noen pakker med perler og litt ståltråd. Om du ønsker kan du ogsåbruke basispakker med øredobber og armbånd.
Her er noen av våre smykkepakker, kun kr 19,90 pr pakke!
Akkurat nå finner du mange ulike pakker med utstyr til øredobber og armbånd, med alt fra perler, fjær, hodeskaller, fugler med mer. Har du kreativiteten til å sette dette sammen til noe akkurat du synes er fint?
Sett sammen dine favoritter og lag en kjempekoselig overraskelse til noen du er glad i, eller gi bort til deg selv. Smykkehobby er kjempegøy, og DIY (do it yourself) er koselig både å lage og gi bort.
Smykkehobby delene får du nå til kr 19,90 pr pakke - til supert 3 for 2 tilbud! Tilbudene finnes bare i våre Nille butikker.
Ta gjerne en titt på vår nye Nillekatalog for mange spennende nyheter.
Her kan du lese vår nyeste katalog!
Har du lyst til å prøve å lage dine egne smykker?
kl. 15:23 0 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Gjør det selv. DIY, Hobby
torsdag 1. august 2013
Er du klar for årets skolestart?
Tindrende øyne og sommerfugler i magen. Spent på det nye året - og de kommende årene - på skolebenken. Alle de nye bestevennene - og hvordan blir den nye læreren? Snart er det tid for skolestart i hele Norge, og er du og dine klare?
Enten det er den aller første skoledagen, eller din håpefulle skal opp et trinn fra i fjor; skolestart er en ny start hvert år. Vi ønsker å være med på å gi dere en god start, være den butikken du tenker på når skolestarten nærmer seg. Våre butikker har derfor alt du trenger til skolen starter igjen i høst - vi er rett og slett klare for et skikkelig skolestartbonanza i våre Nillebutikker!
Ollie ryggsekk, vår egen rykksekk er tilbake og koster kr 299,-
Våre populære Ollie ryggsekker er tilbake i år også;
De er laget av slitesterkt materiale som tåler en støyt
Skulderremmene og ryggen er vattert og er anatomisk formsydd
Sekken har skulderstropp for ekstra stabilitet, som holder vekten nær ryggen og hindrer skulderstroppen å skli ned
Ekstra tykkelse i bunnen som beskytter mot støt og fukt
Refleks på alle sider
Om du ønsker at Hello Kitty, Disney eller Angry Birds skal dekorere dine bøker og være ditt skolebind, eller om du kjører klassisk ensfarget skolebind; du noe for enhver smak i våre butikker!
Skolematen må pakkes omhyggelig og i fine, praktiske matbokster med god plass. Valget er ditt her også, for vi har mange nye modeller! Kanskje du har flere barn som får hver sin favorittfarge?
Notatblokker er alfa omega og finnes for enhver smak i et stort utvalg!
Tubepenal er populært blant ungdom - og som du kan se av bildet; vi har mange fine modeller!
Justin Bieber besøker våre butikker igjen - og vi har mange spennende Justin Bieber-nyheter i våre butikker. Eller er det One Direction som er din favoritt? Ta det med ro, vi har noe for deg også :)
Vi er klare for skolestart.
Er du også?
kl. 18:49 2 kommentarer
Send dette via e-postBlogg dette!Del på TwitterDel på FacebookDel på Pinterest
Temaer: Skolesekk, Skolestart
Nyere innlegg Eldre innlegg Start
Abonner på: Innlegg (Atom)
Søk i denne bloggen
Bli med i kundeklubben vår!
Våre mest populære innlegg
Strikk selv: Hjertekjole i Alpaca soft
Legg opp 140(160) masker på pinne 3,5 med ønsket bunnfarge og strikk rundt. Strikk vrangbord, 2 rett og 2 vrang, i 2 cm. Bytt til glatt...
Damegenser med rundfelling i Østlandsgarn
Legg opp 190(200)220 m og strikk vrangbord 1 rett og 1 vrang rundt på rundpinne til 5 cm. Strikk videre i glattstrikk og øk på første om...
Uvær i vente - er du klar for innetid, adventstid og førjulskos?
Det er spådd skikkelig uvær for de kommende døgn , så hvorfor ikke gjøre det beste ut av situasjonen og benytte ettermiddagene og kveldene t...
Gjør det selv: Strikk genser i Alpacagarn
Bakstykke: Legg opp med dobbelt garn 70(78) masker på rundpinne nr 8. Strikk vrangbord 2 rette og 2 vrange i 5 cm. Strikk frem og tilba...
Stikk: Damejakke med mønster
Strikk selv: Barnegenser med mønster
Abonner på
Innlegg
Atom
Innlegg
Alle kommentarer
Atom
Alle kommentarer
Twitter
Bloggarkiv
►  2016 (5)
►  september (1)
►  juli (1)
►  juni (1)
►  april (1)
►  januar (1)
►  2015 (15)
►  november (1)
►  september (1)
►  juli (1)
►  juni (3)
►  mai (1)
►  april (1)
►  mars (2)
►  februar (1)
►  januar (4)
►  2014 (30)
►  november (6)
►  oktober (3)
►  september (7)
►  juni (1)
►  mai (1)
►  april (3)
►  mars (2)
►  februar (5)
►  januar (2)
▼  2013 (68)
►  desember (5)
►  november (6)
►  oktober (8)
►  september (5)
▼  august (9)
Strikk selv: Spisebrikke i Alpaca soft
Gjør-det-selv! Strikk en lilla puff!
GIVE AWAY; vinn din egen Smoothie Maker!
Tunika til jente i Senjagarn
Damegenser med rundfelling i Østlandsgarn
Herregenser i Østlandsgarn
Gjør det selv: Strikk jakke i perlestrikk!
Er smykkelaging din nye hobby?
Er du klar for årets skolestart?
►  juli (5)
►  juni (5)
►  mai (3)
►  april (3)
►  mars (5)
►  februar (8)
►  januar (6)
►  2012 (56)
►  desember (9)
►  november (9)
►  oktober (5)
►  september (1)
►  august (4)
►  juli (3)
►  juni (4)
►  mai (6)
►  april (4)
►  mars (3)
►  februar (4)
►  januar (4)
►  2011 (101)
►  desember (5)
►  november (14)
►  oktober (6)
►  september (9)
►  august (7)
►  juli (6)
►  juni (10)
►  mai (8)
►  april (9)
►  mars (11)
►  februar (7)
►  januar (9)
►  2010 (38)
►  desember (10)
►  november (10)
►  oktober (9)
►  september (6)
►  august (3)
Temaer
17. mai Advent Barn Blogganbefaling Bloggerne mener... Blomster Borddekking Bordpynt Bursdag Butikkene Dekorasjon Design En kunde tipser... Familie Farger Feiring Ferie Fest Førjulsglede Garn Gave Give Away Gjør det selv. DIY Hage Halloween Hekling Hobby Høst Håndarbeid Innpakking Inspirasjon Interiør Jul Julegave Julekalender Katalog Kjøkken Konkurranse Kos Kreativt Kundeopplevelser Lego Lure tips Lykter Lys Mat morsdag Nille-klubben Nyheter Nyttårsaften Oppbevaring Pynt Påske Rengjøring Rustikk Scrapping Servietter Servise Sesong Skolesekk Skolestart Smågaver Sommer Sosiale medier Stearinlys Strikking Tilbud Trender Uteplass Valentine's Day Vinter vår
Følgere
Om -nille
Nille Norge
Valen-Utvik
-nille. Drevet av Blogger.